# კატარი

| კატარიშ სახენწჷფოარაბ. دولة قطر‎‎ კატარი |
| --- |
|

|  |  |
| --- | --- |
|  |  |
|  |  |

 |
| **დევიზი:**არაბ. الله، الوطن، الأمير‎‎ ალლაჰ, ალ-ვათან, ალ-ამირ "ალაჰი, ერი, ამირა" |
| **ჰიმნი:**არაბ. السلام الأميري‎‎ As-Salām al-Amīrī "ჯგირობუა ამირს"   |
| კატარიშ ორენი  |
| **ნანანოღა** (დო უკაბეტაშ ნოღა)
  | დოჰა
25.3,51.51666725°18′ ოორ. გ. 51°31′ ელ. გ.﻿ / ﻿ |
| ოფიციალურ ნინა(ეფი) | არაბული |
| **რელიგია**  | * 65.5% ისლამი (ოფიციალური)
* 15.1% ინდუიზმი
* 14.2% ქირსიანობა
* 3.3% ბუდიზმი
* 1.9% შხვა

 (2020) |
| თარობა | უნიტარული გვერდო კონსტიტუციური მონარქია ავტორიტარული თარობაშ გიმე |
|  -  | ამირა | თამიმ ბინ ჰამად ალ თანი |
|  -  | პრემიერ-მინისტრი | მოჰამედ ბინ აბდულრაჰმანი |
| ფართობი |
|  -  | გვალო | 11,581 კმ2 (158-ო) |
| მახორობა |
|  -  | 2023 ფასებათ | 3,063,005 (139-ა) |
|  -  |  census | 1 699 435  |
|  -  | მეჭედალა | 264 ად/კმ2 (52-ა) |
| **ედპ** (ჸუპ) | 2024 ფასებათ |
|  -  | გვალო |  $356.0 მილიარდი (60-ა) |
|  -  | ართ მახორუშე | $115,075 (4-ა) |
| **აგი** (2023) | 0.886 (მაღალი) (43-ა) |
| ვალუტა | რიალი (`QAR`)  |
| ბორჯიშ ორტყაფუ | UTC+3  |
| ქიანაშ კოდი | QA |
| Internet TLD | .qa |
| ოტელეფონე კოდი | +974 |

**კატარი** (არაბ. قطر‎‎ [ˈqɑtˁɑr], აბანურო [ɡitˁar]), ოფიციალურო **კატარიშ სახენწჷფო** (არაბ. دولة قطر‎‎ *დაულათუ კატარ*) — სახენწჷფო (საამირო) არხო ბჟაეიოლს, ბჟადალი აზიას. იდვალუაფუ არაბეთიშ ჩქონიშ ოორუე-ბჟაეიოლ ნორთის, კატარიშ ჩქონს. ქიანას ობჟათეშე უხურგანს აკა სქირონიშ მეძობელი —საუდიშ არაბეთი დო უკული ირდიხაშე ომძღჷ სპარსეთიშ ჸუჯი (საუდიშ არაბეთიშ დო არაბეფიშ გოართოიანაფილი საამიროეფიშ შქას ოდებელი ტერიტორიაშ ჸოფაშ გეშა, ანდა რუკას კატარს თაშნეშე არაბეფიშ გოართოიანაფილი საამიროეფით უხურგანს). ქიანას ოორუე-ბჟადალშე ოზუღე ხურგა უღუ ბაჰრეინიშ კოკეფწკჷმა, ობჟათე-ბჟაეიოლშე — ოზუღე ხურგა არაბეფიშ გოართოიანაფილი საამიროეფწკჷმა. ქიანაშ ნანანოღა — დოჰა, სოდე ედომუშამი მახორობაშ 80%-შე უმოსი ოხორანს. ქიანაშ ტერიტორიაშ უმენტაში ნორთი აკმოდირთუ ბირტყა, რზენამი ტიოზიშე.

კატარი იგამაგებუ ალ თანიშ დინასტიაშე მუჭოთ მონძალური მონარქია, თიშ უკული, მუთ 1868 წანას მუჰამედ ბინ თანიქ ბრიტანეთწკჷმა ხე მაჭარჷ კატარიშ ზოხო სტატუსიშ აღიარფაშენ. ოსმალური გამაგალაშ უკული, 1916 წანას, კატარქ ბრიტანეთიშ პროტექტირატო გჷნირთუ დო 1971 წანას ზოხორინალა მიპალჷ. მოქიმინჯე ამირა — თამიმ ბინ ჰამად ბინ ხალიფა ალ-თანი, ნამუთ კატარიშ კონსტიტუციაშ მეჯინათ არსულენს პრაქტიკულო არძა ემოაჸინაფური, კანონდვალური დო სასამართალო ხეშუულებას ავტოკტარიული წესით. თინა დჷთმარინუანს პრემიერ-მინისტრის დო მინისტრეფიშ კაბინეტის. ნორთობურო გიშაგორილი საკონსულტაციო ასამბლეას შეულებუ დობლოკას კანონპროექტეფი დო უღჷ მინისტრეფიშ პოსტიშე გინორინაფაშ გოხურგელი მეშქაშობეფი.

2017 წანაშ დაჭყაფუს, კატარიშ მახორობა აკმადგინანდჷ 2,6 ადამიერს, მარა თინეფშე ხვალე 313 000 რდჷ კატარიშ მენმოღალე, 2,3 მილიონი — ექსპატრიატეფი დო მოხანდე მიგრანტეფი. ქიანაშ ოფიციალური რელიგია რე ისლამი. ქიანას უღჷ მაანტხა არძაშე მაღალი ედპ მოსოფელს. დო მავითაართა — ართ შური მახორუშ მეჯინათ (ატლასიშ მეთოდით). ქიანა იკენს 42-ა აბანს ადამიერიშ გოვითარაფაშ ინექსის დო არაბული ოქიანუს თე მაძირაფალით მასუმა აბანს რე. ქიანას უღ მაღალმუშნაჸველამი ეკონომია, ნამუთ გერსხუ მოსოფელს სიკაბეტათ მასუმა ორთაშობური გაზიშ დო ნაფთობიშ ოზირუეფს. კატარი მოსოფელს ართ-ართი უკაბეტაში თხითხუ ორთაშობური გაზიშ ექსპორტიორი რე დო ართ შურ მახორუშა ნოშქერჟირჟანგიშ მოსოფელს უკაბეტაში გჷმაჭოფალი.

XXI ოშწანურას, კატარი რე ართბორჯულო ააშ-იშ ნატო-შ ვამაკთური მორსხუე დო შქაფონი პოლიტიკური ნძალა არაბულ ოქიანუს. ქიანაშ ეკონომიკა უწაიათ იძინანდჷ დინდარი ორთაშობური რესურსეფიშით, დო ქიანაშ გეოპოლიტიკური ხემანჭუაფაქ მიძინჷ თიში მედიაბუნაშით — Al Jazeera Media Network, თაშნეშე არაბული აფუნიშ ბორჯის ებუძოლირი ბუნეფიშ ფინანსური მოხვარაშ ჭყოლოფუათ. კატარი თაშნეშე ოკათუ სპარსეთიშ ჸუჯიშ არაბული ქიანეფიშ წოროხანდაშ სხუნუს.

## ადმინისტრაციული დორთუალა

კატარიშ ადმინისტრაციული დორთუალა 2004 წანაშ უკული.
**კატარი** 2004 წანაშ უკული გორთილი რე 7 მუნიციპალიტეტო (არაბ. بلديات‎‎ — *ბალადიიათი*).

| № | მუნიციპალიტეტი | ადმინისტრაციული ცენტრი | ფართობი, კმ² | მახორობა, ადმ. (2010) | მეჭედალა, ადმ./კმ² | ISO კოდი |
| --- | --- | --- | --- | --- | --- | --- |
| 1 | ად-დოჰა | დოჰა | 234 | 796 947 | 3405,76 | QA-DA |
| 2 | ალ-დაიანი | ალ-დაიანი | 236 | 43 176 | 182,95 | QA-ZA |
| 3 | ალ-ხორი | ალ-ხორი | 1 551 | 193 983 | 125,07 | QA-KH |
| 4 | ალ-ვაკრა | ალ-ვაკრა | 2 520 | 141 222 | 56,04 | QA-WA |
| 5 | ალ-რაიანი | ალ-რაიანი | 5 818 | 455 623 | 78,31 | QA-RA |
| 6 | აშ-შამალი | ერ-რუვეისი | 902 | 7 975 | 8,84 | QA-MS |
| 7 | უმ-სალალი | უმ-სალალი | 310 | 60 509 | 195,19 | QA-US |
|  | გვალო |  | 11 571 | 1 699 435 | 146,87 |  |

## რესურსეფი ინტერნეტის

* ვებ-ხასჷლა კატარშე
* კატარიშ ოქიანუეფი Archived 2016-03-14 ვებ-ხასჷლას Wayback Machine.
* ორთაშობური გაზიშ საბადო ოორუე (კატარი) Archived 2016-03-04 ვებ-ხასჷლას Wayback Machine.
* Municipalities of Qatar, Statoids.com

## სქოლიო

ვიკიოწკარუეს**?** რე ხასჷლა თემაშენ:
კატარი